Петровское (Пушкиногорский районы)

Петровское  — Рәсәйҙең Псков өлкәһендә Пушкиногорский районының Пушкиногорье ҡалаһы биләмәһендәге ауыл, Пушкин ҡурсаулығының составына инә. Ауыл биләмәһендә Ганнибалдарҙың — А.С. Пушкиндың ата-бабаларының нәҫелдән нәҫелгә күсеп килгән шул уҡ исемле  имениеһы урынлашҡан.

 Халҡы 
2010 йыл аҙағына ҡарата төҙөлгән баһаламалар буйынса ауыл  халҡы 30 кеше тәшкил итә.

 Тарихы 
Ауыл боронғо Кучане ауылы янында, шул уҡ исемле күл ярында барлыҡҡа килгәнГордин А. Пушкин в Псковском крае. - Лениздат, 1970..  1742 йылда Елизавета  генерал-аншеф Абрам Петрович Ганнибалға  Псков провинцияһының Воронец өйәҙендәге Михайлово моронона ингән ерҙәрҙе бирә. Имение үҙенең атамаһын  батша Пётр I исеменән ала, Ганнибал уның яраны була.  Абрам Петрович ваҡытында бында поместье төҙөлә башлай, усадьба, имение менән идара итеүсенең йорт-контораһы, ярҙамсы ҡаралтылар һәм ҙур булмаған шарап заводы  төҙөлә
слева|мини|250x250пкс|Абрам Петрович Ганнибал
1781 йылда усадьба А.П. Ганнибалдың  икенсе улы  — А.С.Пушкиндың ике туған олатаһы  — артиллерияның отставкалағы генерал-майоры Ганнибал Петр Абрамовичҡа күсә. Уның ваҡытында яңы йорт һәм парк төҙөлә. 1825 йылдан 1839 йылға тиклем Петровкое ауылында   Петр Абрамовичтың улы Вениамин Петрович йәшәгәнЭлектронная библиотека краеведения Псковщины , ул  үлгәндән һуң Петровское  Ганнибал-Пушкиндар ырыуына  ҡыҫылышы булмаған башҡа кешеләргә күсә. 

Беҙҙең көндәргә тиклем бай йорто һәм усадьбаның башҡа ҡоролмалары һаҡланмаған. Йортто 1918 йылда крәҫтиәндәр яндыра. Тик XVIII быуат рус парк-баҡса сәнғәте өлгөһө булған парк ҡына иҫән ҡала. 

1936 йылдан Ганнибалдар имениеһы Пушкин ҡурсаулығы составында музей-усадьба була. 1976 йылда П А. Ганнибал йорто тергеҙелә, унда Пушкиндың ата-бабалары Ганнибалдарға һәм Пушкин ваҡытындағы Петровское күнкүрешенә  арналған экспозиция асыла.

 Иҫкәрмәләр 

 Әҙәбиәт 



 Һылтанмалар 

 Музей-усадьба «Петровское» на сайте Государственного музея-заповедника А. С. Пушкина
Категория:Википедия:Тура мәҡәләлә булған Викиһаҡлағысҡа һылтанма
Категория:Биналар һәм ҡоролмалар
Категория:Музей-ҡурсаулыҡтар